Lendlu yodaka eseyisele namagumbi amabili nje kuphela kuthiwa iqale ngokuwa amagabade ngoMgqibelo kwathi ngesonto ebusuku yavele yawa yonke egumbini lokulala.
USamkelisiwe Radebe nohlala nogogo wakhe uNkk Sizakele Radebe oneminyaka engama-76 ubudala utshele i-Echo ukuthi kuyimanje abazi ukuthi bazophuma babhekephi ngoba nalamagumbi asele nawo anezimbobo.
“Endlini sihlala siyisihlanu lapho kukhona nengane encane enezinyanga eziyi-8 ubudala. Njengoba sesihlala kule ndlu enjena akusekho ukuphepha ngoba sekungenzeka noma yini kuyona. Sesisabela izimpilo zethu nje ukuthi lendlu ingavele iwele phezu kwethu silele,” kubeka yena.
Uqhube wathi abanalutho futhi abanabani abangabalekela kuyena. Uthe ngisho belala ebusuku sebelala bengalele begade ukuthi indlu ingaweli phezu kwabo .
“Uma uke wezwa igabade eliwayo nje ushawa uvalo ngoba usuke uzitshela ukuthi indlu yonke izolandela. Baningi abantu befika besithembisa ukuthi bazosisisa kodwa kubuye kuphelele emoyeni. Sesikhalela ngisho kungathiwa indlu inamagumbi amabili uma nje isesimweni sokuthi sikwazi ukuhlala kuyona nokuthi iphephile singajabula kakhulu,” kuphetha yena. Uthi lefilimu iyingxube yamahlaya kanye nezothando kanti kulindeleke ukuba ikhishwe ngonyaka ozayo ngaphansi kwenkampani kaKagiso iDiprente.
Ebuzwa ngale filimu, uPearl akafunanga ukuveza okuningi ngaphandle kokuthi ukuthakasele ukuba yingxenye yaleli thimba kanye nokusebenza ngale filimu.